EkBass/fiwiki-20250220-pages-articles huggingface dataset:
Luettelo Heikki Kuulan kappaleista

Tämä on luettelo rap-artisti Heikki Kuulan levyttämistä kappaleista aakkosjärjestyksessä. Luettelo sisältää vain Kuulan omalla nimellä julkaistut soolokappaleet. Luettelo ei sisällä remixejä. __NOTOC__ == # == * 270183-213H (Blacksuami) == A == * Ainut lapsi (Punainen planeetta) * Aku Ankka (feat. Käsipuoli, Meta-Jemma) (Aku Ankka) * Alicialle (Skit) (Vihreä salmiakki) * Anorektinen skenaario (Heijastuksia täydelliseltä rundilta) * Arjen sankarit (feat. Heinis) (PLLP) * ASEnne (Punainen planeetta) * Avaruusjätettä (Avaruusjätettä) == B == * Bae (Bae / Hoe) == C == * Cannathugs (PLLP) * Chiki Lee (Vihreä salmiakki) == E == * Ekstaasinappi (Heijastuksia täydelliseltä rundilta) * Elämäs on mulletti (Vihreä salmiakki) * Eturivin tyttö (Vihreä salmiakki) == G == * Gambinaa (Heijastuksia täydelliseltä rundilta) == H == * Hasla ei friistailaa (feat. Pyhimys) (PLLP) * Hasta La Vista (feat. Mariska) (Hasta La Vista / Jumalaista Jerryy) * Heijastuksia täydelliseltä rundilta (Heijastuksia täydelliseltä rundilta) * Helsinginkatu (Heijastuksia täydelliseltä rundilta) * Hoe (Bae / Hoe) * Huoralta pääsi kyynel (Blacksuami) == I == * Isi itkee (PLLP) == J == * Jalaton nainen (Vihreä salmiakki) * Jumalaista Jerryy (Hasta La Vista / Jumalaista Jerryy) == K == * Kakkulat kaupan (Punainen planeetta) * Kallio-Herska (Blacksuami) * Kallion kirkko (PLLP) * Kallion poika (PLLP) * Kovaa ku Helsinki peltsi (Vihreä salmiakki) * Kurita mua mutsi (Blacksuami) == L == * Luutarhassa (Blacksuami) == M == * Melankolia (PLLP) * Mielikuvittaja (Punainen planeetta) * Moido (Vihreä salmiakki) * Mun pojan mutsi (Punainen planeetta) * Musta päivä (feat. Tommishock) (PLLP) == N == * Naapuris soi blues (Vihreä salmiakki) * Niille naisille (Punainen planeetta) * Nukkumatti korjaa (Punainen planeetta) * Näin sen piti mennäkin (Heijastuksia täydelliseltä rundilta) * Näin sun wraittiis (Vihreä salmiakki) == P == * Paita puhtaana (Vihreä salmiakki) * Paskannan sieluusi (Blacksuami) * Pese selkää (PLLP) * Pilvellä (Heijastuksia täydelliseltä rundilta) * Poistakaa makkaraa (Blacksuami) * Poltan mun jointin (Vihreä salmiakki) * Popcorn (Punainen planeetta) * Postikortteja reunalta (Blacksuami) * Pöllin polkupyörän (PLLP) == R == * Rataraato (Heijastuksia täydelliseltä rundilta) * Runosuolihuuhtelu (Punainen planeetta) == S == * Savu - Pt. 2 (Aku Ankka) * Silmäys (Punainen planeetta) * Sinihiuksinen tyttö (Heijastuksia täydelliseltä rundilta) * Sinipunasii (PLLP) * Sisu (Vihreä salmiakki) * Sporissa (PLLP) * Spuge (Blacksuami) * Subutexcowboy (Blacksuami) * Subutexprinssi (PLLP) * Sun nimi on Kuula (Blacksuami) * Suomalainen Mies (Suomalainen Mies) * Sutenöörin Blues (Blacksuami) == T == * Teneriffan Tuliaiset (feat. Lika-Aki) (Teneriffan Tuliaiset) * Tik tak boom (Vihreä salmiakki) * Turbo 2=1 (Vihreä salmiakki) * Täysi kyy (Punainen planeetta) * Tää maa (PLLP) == Y == * Ystävii (Heijastuksia täydelliseltä rundilta) Kuula, Heikki
Yamé

Yamé on Nigerin oikeanpuoleinen sivujoki Moptin alueella Malissa. Sen pituus on 137 kilometriä ja valuma-alueen laajuus 4 400 tai 4 670 neliökilometriä. Joki saa alkunsa Bandiagaran ylängöltä. Sen valuma-alue käsittää koko ylängön sen luoteisosassa virtaavaa pientä Banajokea lukuun ottamatta. Yamé laskee Nigeriin Moptin ja Konnan välillä. Sen tärkein sivujoki on Douro. Yamé on Nigerin ainoa merkittävä sivujoki Moptin ja Niameyn välisellä alueella. Se tuo Nigeriin vuosittain 250–500 miljoonaa kuutiometriä vettä. Kuivina vuosina Yamén virtaus lakkaa kokonaan. Seudulla on myös useita muita samannimisiä väliaikaisia jokia. Jokilaaksossa viljellään hirssiä, riisiä ja vihanneksia. Se on myös tärkeä karjanhoidon vesilähde. Yläjuoksulla sijaitsee Ounjougoun arkeologinen löytöalue. ==Lähteet== Luokka:Malin joet Luokka:Nigerin vesistö
John Danyel

John Danyel tai John Daniel (s. 6. marraskuuta 1564 – k. 1626) oli englantilainen luutunsoittaja ja lauluntekijä. Hän syntyi Wellow`ssa, Somersetissä, ja hän oli runoilija Samuel Danielin nuorempi veli. Hänen säilyneitä teoksiaan ovat mm. Daphne-nymfistä kertova "Coy Daphne Fles" ja "Like as the lute delights", josta ote alla: : > Like as the lute delights, or else dislikes, > As is his art that plays upon the same; > So sounds my muse, according as she strikes > On my heart strings, high-tuned unto her fame. == Lähteet == * Sadie, S. (ed.) (1980) The New Grove Dictionary of Music & Musicians, [vol. # 5]. * Spring, Matthew (2006). The Lute in Britain: A History of the Instrument and Its Music. Oxford University Press. p. 218. ISBN 978-0-19-518838-7. * Price, David C. (1981). Patrons and musicians of the English Renaissance. Cambridge University Press. p. 127. ISBN 978-0-521-22806-0. == Aiheesta muualla == * * Cambridge Digital Libraryn musiikkikokoelmat: esimerkkejä Danyelin sävellyksistä. Luokka:1560-luvulla syntyneet Luokka:1620-luvulla kuolleet Luokka:Renessanssimusiikki
Ranskan avoin tennisturnaus 1998

Ranskan avoin tennisturnaus 1998 järjestettiin 25. toukokuuta – 7. kesäkuuta 1998. == Loppuottelut == === Miesten kaksinpeli === Carlos Moyà – Àlex Corretja 6–3, 7–5, 6–3 === Naisten kaksinpeli === Arantxa Sánchez Vicario – Monica Seles 7–6, 0–6, 6–2 === Miesten nelinpeli === Jacco Eltingh / Paul Haarhuis – Mark Knowles / Daniel Nestor 6–3, 3–6, 6–3 === Naisten nelinpeli === Martina Hingis / Jana Novotná – Lindsay Davenport / Nataša Zvereva 6–1, 7–6 === Sekanelinpeli === Venus Williams / Justin Gimelstob – Serena Williams / Luis Lobo 6–4, 6–4 == Lähteet == * Luokka:Ranskan avoin tennisturnaus Luokka:Vuoden 1998 tennis
Žiga Jelar

Žiga Jelar (s. 22. lokakuuta 1997) on slovenialainen mäkihyppääjä. Nuorten MM- kilpailuissa 2017 Jelar kuului Slovenian maailmanmestaruusjoukkueeseen sekä miesjunioreiden että sekajoukkueiden joukkuekilpailussa. Henkilökohtaisessa kilpailussa hän oli kuudes. Ensimmäisissä aikuisten arvokilpailuissaan, Seefeldin MM-kilpailuissa 2019 hän oli suurmäessä 23:s ja sekajoukkuemäessä neljäs. Planican MM-kilpailuissa 2023 hän saavutti joukkuemäen kultaa ja sijoittui suurmäessä 16:nneksi ja normaalimäessä 26:nneksi. Jelar kilpaili mäkihypyn maailmancupissa ensimmäisen kerran Kuopiossa helmikuussa 2016. Ensimmäiset maailmancupin pisteensä hän sai oltuaan 19. Oberstdorfin kilpailussa 30. joulukuuta 2017. Ensimmäisen palkintosijansa hän saavutti Lillehammerissa 10. maaliskuuta 2020 oltuaan toinen. Lisäksi hän sijoittui toiseksi Oberstdorfin lentomäessä maaliskuussa 2022. Ensimmäisen voittonsa hän saavutti Planicassa 25. maaliskuuta 2022. Hän voitti lentomäkicupin kaudella 2021–2022. Hän sijoittui seuraavalla kaudella toiseksi Râșnovissa. Jelar on voittanut yhden kilpailun Continental Cupissa. == Lähteet == Luokka:Slovenialaiset mäkihyppääjät Luokka:Vuonna 1997 syntyneet Luokka:Elävät henkilöt
Tuire ja Sateenkaarimaa

Tuire ja Sateenkaarimaa () on yhdysvaltalainen animaatiosarja. ==Hahmot== * Tuire () * Bartleby * Sateenkaarikuningas () * Zee * Grizelda * Frukki () ==Äänirooleissa== ===Alkuperäiset=== ===Suomenkieliset=== * Ohjaaja: Aku Hytönen * Kääntäjä: Petter Pinola * Äänittäjä: Tiina Juntunen, Aku Hytönen * Tuotanto: BTI Studios ==Jaksot== ===Kausi 1=== \--> nro (sarja) --> nro (kausi) --> Jakson nimi --> Käsikirjoitus ==Lähteet== ==Aiheesta muualla== * Tuire ja Sateenkaarimaa Netflixissa Luokka:Yhdysvaltalaiset animaatiosarjat
Step Sisters

Step Sisters on vuonna 2018 ensi-iltansa saanut tanssia sisältävä yhdysvaltalainen komediaelokuva, jonka on ohjannut Charles Stone III. Elokuvaa tähdittää Megalyn Echikunwoke, opiskelijatyttö, joka suostuu opettamaan SBB- sisaryhteisölle steppiä. == Juoni == Jamilah on kunnianhimoinen opiskelija. Hän on presidenttinä mustassa sisarkunnassa, kapteeni arvostetussa step-tanssi joukkueessa ja tavoitteena hänellä on mennä opiskelemaan Harvardin yliopistoon. Hän tekee sopimuksen, jonka mukaan hän saa Harvardin alumnin suosituskirjeen, jos palauttaa SBB:n maineen. Tytöiltä puuttuu yhteishenki ja rakkaus toisiaan kohtaan, ja vasta vastoinkäymisten kautta heidän ryhmähenkensä kasvaa. == Roolit == Luokka:Vuoden 2018 yhdysvaltalaiset elokuvat Luokka:Netflix-alkuperäiselokuvat Luokka:Yhdysvaltalaiset komediaelokuvat Luokka:Tanssielokuvat
CXOU J164710.2-455216

CXOU J164710.2-455216 on röntgenpulsari, joka sijaitsee avoimessa tähtijoukossa Westerlund 1 Linnunradalla. Se sijaitsee Maasta noin 16 000 valovuoden päässä Alttarin tähtikuvion suunnassa. Pulsaria edeltäneen tähden massan laskettiin olleen vähintään 40 Auringon massaa. Swift-teleskooppi mittasi pulsarista 20 millisekunnin purkauksen. Havaintojen perusteella pääteltiin, että muodonmuutokset neutronitähden kuoressa aiheuttivat pieniä muutoksia magneettikentässä, jotka olivat röntgenpurkauksen suora syy. == Lähteet == Luokka:Pulsarit
Lundén

Lundén tai Lunden on muun muassa seuraavien henkilöiden sukunimi: *Britt Lundén, o.s. Strandberg (s. 1934), ruotsalainen viestihiihdon olympiavoittaja *Eldrid Lunden (s. 1940), norjalainen runoilija ja kaunokirjallisuuden professori *Hannu Lundén (1952–2017), suomalainen juristi, yrittäjä ja yritysjohtaja, kauppaneuvos *Ingegerd Lundén (1912–1973), suomenruotsalainen kirjailija ja sukututkija *Isac Elliot, oik. Isac Elliot Lundén (s. 2000), suomenruotsalainen poplaulaja *Judit Nederström-Lundén (1898–1984), suomalainen kirjanpitäjä ja Suomen kansan demokraattisen liiton kansanedustaja *Katja Lundén (s. 1976), suomalainen flamencotanssija-koreografi *Mikko Lundén (s. 1979), Perussuomalaisten kansanedustaja ja kauppias *Oiva Lundén (1895–1993), suomalainen punakaartilainen *Ossian Lundén (1866–1937), suomalainen kauppapuutarhuri, puutarhakoulun johtaja, toimittaja ja toiminnanjohtaja *Reija Lundén (s. 1967), suomalainen keilaaja *Roosa Lundén (s. 1994), suomalainen keilaaja. Myös seuraavien henkilöiden sukunimi oli alun perin Lundén: *Arvo Lukala, vuoteen 1936 Lundén (1903−1956), suomalainen taidemaalari, mainospiirtäjä ja graafikko *Jussi Rainio, vuoteen 1897 Johan Reinhold Lundén (1878–1918), suomalainen toimittaja, osuustoimintamies ja kansanedustaja *Toivo Rainio, vuoteen 1906 Lundén (1897–1942), suomalainen työväenlehtien päätoimittaja *Nikolai Saarnio, vuoteen 1911 Lundén (1901–1985), suomalainen virkamies.
Tagondaing

Tagondaing eli Tagundaing () on kylä Kayinin osavaltiossa Myanmarissa. Sen asukasluku oli vuonna 2014 noin 4 994. ==Aiheesta muualla== * Luokka:Kylät Luokka:Myanmarin maantiede
La Diagonela

La Diagonela on Sveitsissä hiihdettävä pitkänmatkan hiihtokilpailu. Se on järjestetty vuosittain tammikuussa vuodesta 2014 alkaen Engadinin laaksossa Graubündenin kantonissa. Lähtö- ja maalipaikka on Zuozissa. Reitti kulkee Innjoen vartta St. Moritziin ja Sankt Moritzersee -järvelle, josta Pontresinan kautta takaisin Zuoziin. Sääolosuhteiden takia kilpailumatka on vaihdellut suunnitellusta 65 kilometristä. Hiihtotyyli kilpailussa on perinteinen. Päämatkan lisäksi järjestetään samaan aikaan 30 kilometrin (La Pachifica) ja 11 kilometrin (La Cuorta) kilpailut. == Lähteet == * Luokka:Maastohiihtokilpailut Luokka:Sveitsin hiihto Luokka:Graubünden
Tara Tuominen

Tara Tuulia Tuominen (s. 21. marraskuuta 1993) on suomalainen kuulantyöntäjä. Hän edustaa Uudenkaupungin Kenttäkarhuja ja hänen valmentajanaan on vuodesta 2014 lähtien toiminut Juhani Nykänen. Tuominen on saavuttanut sisäratojen SM- kilpailuista kuulantyönnön pronssia vuonna 2017. Hänen ennätyksiään ovat ulkoa 14,67 metriä (2016) ja hallista 14,49 (2017). == Lähteet == Luokka:Suomalaiset kuulantyöntäjät Luokka:Vuonna 1993 syntyneet Luokka:Elävät henkilöt
Arttu Korkeasalo

Arttu Kasperi Korkeasalo (s. 4. helmikuuta 2000 Ylöjärvi) on suomalainen kuulantyöntäjä. Hän edustaa Lielahden Kipinää ja hänen valmentajanaan toimii Kari Korkeasalo. Korkeasalo voitti Euroopan nuorten olympiafestivaaleilla Tbilisissä 2015 kultaa tuloksella 18,98 (5 kg:n kuula). Hän sijoittui neljänneksi niin ikään Tbilisissä järjestetyissä alle 18-vuotiaiden EM- kilpailuissa 2016. Hän oli kymmenes Grosseton alle 20-vuotiaiden EM- kilpailuissa 2017 ja seitsemäs Tallinnan alle 23-vuotiaiden EM-kilpailuissa 2021. Kalevan kisoissa Korkeasalo on saanut kultaa vuonna 2024, hopeaa vuonna 2021 sekä pronssia 2020 ja 2023. Sisäratojen SM-kilpailuista Korkeasalo on saavuttanut kuulantyönnön kultaa 2021, 2022, 2023 ja 2024 sekä pronssia vuonna 2017. Korkeasalon ennätys on 19,08 metriä (2024). Korkeasalo on työntänyt SE- tuloksia niin 15-, 17- kuin 19-vuotiaidenkin tilastoihin. == Lähteet == Luokka:Suomalaiset kuulantyöntäjät Luokka:Vuonna 2000 syntyneet Luokka:Elävät henkilöt
Oona Vilermo

Oona Eeva Vilermo (s. 28. huhtikuuta 1996) on suomalainen kuulantyöntäjä. Hän edustaa Nokian Urheilijoita ja hänen valmentajanaan toimii Esa Kivioja. Vilermo on saavuttanut sisäratojen SM-kilpailuista kuulantyönnön hopeaa vuonna 2016. Hänen ennätyksiään ovat ulkoa 14,45 metriä (2018) ja hallista 14,64 metriä (2016). == Lähteet == Luokka:Suomalaiset kuulantyöntäjät Luokka:Vuonna 1996 syntyneet Luokka:Elävät henkilöt
Matti Sivonen

Matti Janne Juhani Sivonen (s. 28. heinäkuuta 1994 Oulu) on suomalainen kuulantyöntäjä ja futsalmaalivahti. Hän edustaa Kuivasjärven Auraa ja hänen valmentajanaan toimii Ilkka Sivonen. Sivonen on saavuttanut sisäratojen SM- kilpailuista kuulantyönnön pronssia vuonna 2014. Hänen ennätyksiään 7,26 kilon kuulalla ovat ulkoa 17,83 metriä (2014) ja hallista 17,66 metriä (2014). Kaudella 2018-2019 Sivonen pelaa Oulun Tervareissa Futsal-Liigaa. == Lähteet == Luokka:Suomalaiset kuulantyöntäjät Luokka:Vuonna 1994 syntyneet Luokka:Elävät henkilöt Luokka:Suomalaiset futsalpelaajat
Minna-Marjatta Liimatainen

Minna-Marjatta Liimatainen (s. 30. huhtikuuta 1993 Alajärvi) on suomalainen kuulantyöntäjä. Hän edustaa Himangan Urheilijoita ja hänen valmentajanaan toimii Tomi Nissinen. Liimatainen on saavuttanut sisäratojen SM-kilpailuista kuulantyönnön pronssia vuonna 2013. Hänen ennätyksiään ovat ulkoa 14,36 metriä (2012) ja hallista 14,17 metriä (2012). == Lähteet == Luokka:Suomalaiset kuulantyöntäjät Luokka:Vuonna 1993 syntyneet Luokka:Elävät henkilöt
Salvator Mundi (Leonardo)

Salvator Mundi on Leonardo da Vincin tai hänen työpajansa puulle 1500-luvulla maalaama öljyvärimaalaus Jeesuksesta. Vuonna 2017 maalaus huutokaupattiin New Yorkissa 380 miljoonalla eurolla, mikä on kaikkien aikojen ennätys. Teoksen osti Arabiemiraattien kruununprinssin välikätenä toiminut Badr bin Abdullah bin Mohammed Al Farhan, ja se oli määrä tulla osaksi Louvre Abu Dhabin kokoelmaa. Maalauksen tekijästä on esitetty uusia epäilyjä. Monet asiantuntijat pitävät sitä Leonardon työpajan tekemänä, kuten aiemmin on pidetty. Maalaus on sijoitettuna Saudi-Arabian kruununprinssi Muhammad bin Salmanin huvialukselle. Maalauksen sijoituspaikka ei ollut tiedossa syksyn 2018 jälkeen, jolloin sen ensin ilmoitettiin tulevan Abu Dhabin Louvre- taidemuseon avajaisnäyttelyn vetonaulaksi, mutta ennen avajaisia ilmoitettiin, että näyttelyä lykätään, ja maalauksen sijainti tuli tietoon vasta kesäkuussa 2018. == Lähteet == Luokka:Leonardo da Vincin maalaukset Luokka:Muotokuvat Luokka:1500-vuosikymmen
Alonen

Alonen on suomalainen sukunimi, joka on muun muassa seuraavilla suomalaisilla tai suomalaistaustaisilla henkilöillä: *Gust Alonen (1877–1953), amerikansuomalainen ammattiyhdistysaktiivi ja anarkisti *Jarmo Alonen (s. 1941), näyttelijä *Kim Alonen (s. 1991), jalkapalloilija *Pentti Alonen (1925–2017), alppihiihtäjä *Samuli Alonen (s. 1977), kuvanveistäjä.
Foliinihappo

Foliinihappo eli leukovoriini on eräs lääkeaine joka kuuluu happojen ryhmään. Foliinihappo kehiteltiin vuonna 1945. Sitä voidaan käyttää metotreksaatin ja pyrimetamiinin vastavaikuttajana eli antagonistina.Pharmaca Fennica PF76 - Lääkevalmisteet 1976: s. 158. Leucovorin amp. -nimistä lääkeainetta on voitu annostella parenteraalisti, eli sitä ei anneta suun kautta. Lääkeampulli sisältää 3mg vaikuttavaa ainetta.Pharmaca Fennica PF76 - Lääkevalmisteet 1976: s. 441. Foliinihappo toimii vastamyrkkynä, antidoottina. Siten se kumoaa esimerkiksi liikaa saadun tai annostellun metotreksaatin vaikutuksia. Metotreksaattia käytetään sytostaattina syöpä- ja reumahoidoissa.Lääkkeet ja niiden käyttö, 1977: s. 113 Foliinihapolla on voitu hoitaa lisäksi aneemisia sairauksia.Vartiainen, I., 1960: s. 176 Foliinihapolla voidaan hoitaa metanoli-myrkytyksiä osana muita hoitoja. Sitä voidaan myös käyttää eräänlaisena apuaineena eli tukihoitona fluorourasiililla tehdyissä syöpähoidoissa. Foliinihappo on kiteistä kiinteää ainetta, joka liukenee niukasti veteen. Sen sulamispiste on 245 °C ja moolimassa 473,446 g/mol. Foliinihapon kemiallinen kaava on C20H23N7O7 ja CAS-numero 58-05-9. Foliinihappo on foolihapon metaboli, jota syntyy elimistössä C-vitamiinin eli L-askorbiinihapon ja B12-vitamiinin (syanokobalamiini) myötävaikutuksella. Foliinihapolla on optisesti aktiiviset d- ja l-enantiomeerit sekä optisesti tehoton raseeminen dl-muoto. == Lähteet == * Tuomi, Alfering & Olli: Lääkkeet ja niiden käyttö, s. 113 & 294\. SHKS/WSOY, 1977 ISBN 951-0-06936-1 * Vartiainen: Lääkeaineoppi, s. 176-177 Helsinki SHKS/WSOY, 1960 === Viitteet === == Aiheesta muualla == *PubChem: Folinic acid *Human Metabolome Database (HMDB): Folinic acid *DrugBank: Leucovorin *Food Component Database (FooDB): 5-Formyltetrahydrofolic acid *Dr. Duke's Phytochemical and Ethnobotanical Databases: Folinic-acid *Kyoto Encyclopedia of Genes and Genomes (KEGG): Folinic acid *ChemBlink: Folinic acid Luokka:Lääkkeet Luokka:Vastamyrkyt
Baoulé (Bakoyen sivujoki)

Baoulé on Senegalin alkujoen Bakoyen sivujoki Malissa. Sen pituus on 632 kilometriä. ja valuma-alueen laajuus 59 000 neliökilometriä. Joki saa alkunsa Bamakon lounaispuolelta, virtaa Mandinguen ylängöllä kohti pohjoista, tekee kaksi suurta mutkaa ja kääntyy sitten lounaaseen. Se laskee Bakoyeen Toukoton kylän luona. Baouléjoen mutkassa sijaitsee Boucle du Baoulén kansallispuisto. Baoulé tarkoittaa mandingon kielellä ’punaista jokea’. Samanniminen alkujoki on myös Nigerin sivujoella Banilla . ==Lähteet== Luokka:Malin joet Luokka:Senegalin vesistö
Baoulé

Baoulé voi tarkoittaa seuraavia: * Baoulé, Bakoyen sivujoki Malissa * Baoulé, Banin alkujoki Norsunluurannikolla ja Malissa * Baoulén kieli, Norsunluurannikolla puhuttava kieli
Roopelude

Roopelude (Dicyphus errans) on uudehko laji Suomen ludefaunassa. Se löytyi ensimmäisen kerran vuonna 2009 AhvenanmaaltaRintala, T. & Rinne, V. 2011: Suomen luteet. 2. painos. Hyönteistarvike TIBIALE Oy, Helsinki. Se on edelleen melko harvinainen ja harvalukuinen. == Ulkonäkö == Roopeluteen pituus on 4,5–5,2 mm. Se muistuttaa muita Dicyphus-suvun luteita ja on hyvin hoikka ja pitkäraajainen. Peitinsiivet ovat läpikuultavat, cuneuksen ja coriumin kärjissä on selvät tummat täplät ja etuselän poikkiuurre etuselän puolivälissä kuten karvahorsmaluteellakin (D. epilobii). Takaruumis ja keskiruumiin sivut ovat mustat. Etuselän väritys vaihtelee mustasta ruskeaan, peitinsiipien kuviointi vaihtelee mustasta punaruskeaan. == Levinneisyys == Roopelude esiintyy lähes koko Euroopassa. Suomesta se on löydetty Ahvenanmaalta ja muutamalta paikalta Uudeltamaalta. == Elinympäristö == Roopelude elää muutamalla kasvilajilla, etenkin haisukurjenpolvella. Sitä on löydetty lisäksi tarhakurjenpolvelta, tarha-alpilta ja kurkkuyrtiltä. == Elintavat == Naaraat talvehtivat aikuisena ja munivat keväällämiridae.dk. Nymfit kehittyvät aikuisiksi loppukesällä. Havaintoja Suomesta on toistaiseksi niukasti. Dicyphus errans male typical Petro Pynnönen Finland.jpg|Koiraita, joiden etuselkä, pää ja tuntosarvet ovat kokomustat. Helsinki 7.9.2017 Dicyphus errans female Petro Pynnönen Finland 1.jpg|Talvehtinut naaras. Helsinki 15.6.2017 20170823 Dicyphus errans male Helsinki Petro Pynnönen.jpg| Ruskean sävyinen koiras Helsinki 23.8.2017 == Lähteet == Luokka:Luteet
Irja Niemelä

Irja Niemelä (o.s. Petäjä, 27. kesäkuuta 1927 Tampere – 12. joulukuuta 2017 Espoo) oli suomalaisen naissuunnistuksen pioneereja. Hän oli itse huippusuunnistaja ja suunnistuskouluttaja. Hän oli 1950-luvun menestynein naissuunnistaja Suomessa ja hän voitti seitsemän Suomen mestaruutta yleisessä sarjassa. Lisäksi hän voitti Venlojen viestin edeltäjä Venlojen juoksun neljästi vuosina 1951, 1952, 1955 ja 1965. Hän sijoittui urheilutoimittajien vuoden naisurheilija -valinnassa viidenneksi 1951. Hänen kasvattajaseuransa oli tamperelainen Epilän Esa. Niemelä opetti suunnistamista opinahjossaan Helsingin yliopiston voimistelulaitoksella, partiolaisille, voimistelunopettajien kesäpäivillä ja suunnistusliiton leireillä ja kursseilla. Hän oli myös perustamassa suunnistusliiton naisvaliokuntaa vuonna 1949 toimien sen puheenjohtajana ja toimi naisten suunnistusvalmentajana. Siviiliammatiltaan hän oli voimistelunopettaja. ==Lähteet== Luokka:Suomalaiset urheiluvaikuttajat Luokka:Suomalaiset suunnistusvalmentajat Luokka:Suomalaiset opettajat Luokka:Suomalaiset suunnistajat Luokka:Vuonna 1927 syntyneet Luokka:Vuonna 2017 kuolleet
Bemegridi

Bemegridi eli metyylietyyliglutarimidi (kauppaniminä Bemegride, Megimide, Malysol) on alun perin barbituraattien antidootiksi eli vastavaikuttajaksi kehitetty aine, jonka kemiallinen rakenne muistuttaa jonkin verran barbituurihapon johdoksia. Vartiainen, I., 1960: s. 67 1960-luvulla olivat barbituraattien yliannostelu sekä näillä lääkeaineilla tehdyt itsemurhat suuri ongelma useassa maassa. Sen vuoksi näille rauhoitteille tarvittiin vastalääkkeitä.Vartiainen, I., 1960: s. 35–36 Se luetaan kuitenkin hengitystä yleisti stimuloivaksi aineeksi, joka vähentää muidenkin aineiden aiheuttamaa hengityksen lamaantumista. Näin ollen bemegridi ei ole suoranaisesti barbituraateille kilpaileva eli kompetitiivinen vastavaikuttaja eli spesifinen inhibiittori. Metyylietyyliglutarimidia on annettu tippainfuusiona laskimoon sairaalatasoisissa olosuhteissa. Lääkeaine tehostaa barbituraattien lamaamaa hengitystä, sillä se vaikuttaa aivojen hengityskeskusta kiihottavasti. Esimerkiksi liian syvissä nukutuksissa eli narkoositiloissa on leikattavalle potilaalle annettu vastavaikuttajaksi bemegridiä joskus yhdessä amifenatsolin (DAPT:n) kanssa, joka on tehonnut kipulääke opiaatteihin barbituurihapon johdosten ohella. == Lähteet == * Vartiainen: Lääkeaineoppi, SHKS/WSOY, 1960 Porvoo (s. 35–36, 67) === Viitteet === == Aiheesta muualla == *PubChem: Bemegride *Kyoto Encyclopedia of Genes and Genomes (KEGG): Bemegride *ChemBlink: Bemegrid Luokka: Lääkkeet Luokka: Vastamyrkyt
Hellen Willberg

Hellen Willberg (s. 31. toukokuuta 1967 Turku) on suomalainen näyttelijä. Hän on Svenska Teaternin näyttelijä ja tehnyt siellä useita eri rooleja, muun muassa Tove Janssonin äitiä Tove-näytelmässä. Hän ääninäytteli Muumilaakson tarinoiden ruotsinkielisessä versiossa Mörköä. == Filmografia == === Elokuvat === Vuosi Elokuva Rooli 1989 Raseri Barbro 1991 Party Leena Hélène S Helene Schjerfbeck 1993 Goodbye Gibraltar Minna 1994 Rondaus Heljo 1998 Ihanat naiset rannalla Maj Johansson 2004 Ystäväni Henry Paula Björkman 2011 En kväll på krogen Ei valoa tunnelissa Pia Marstrand 2016 Äkkilähtö hotellin virkailija === Televisiosarjat === Vuosi Sarja Rooli 1994 Milkshake Heidi 1997 Vuoroin vieraissa Susanna 1999 SunRadio HSO-sihteeri Birgitta Björk 2001 Ou Nou! nainen kadulla 2006 Akkaa päälle myyjä 2007 Rajatapaus Helena Smeds 2016 Kohtuuttomuuksia mamma 2016–2018 Sekasin Berit 2022 Made in Finland Matilda von Rettig == Dubbaukset == == Lähteet == == Aiheesta muualla == * * * Hellen Willberg suomalaisen teatterin Ilona-tietopankissa Luokka:Elävät henkilöt Luokka:Suomalaiset näyttelijät Luokka:Vuonna 1967 syntyneet
Urho Kujanpää

Urho Väinö Johannes Kujanpää (s. 18. toukokuuta 1997 Ylöjärvi) on suomalainen seiväshyppääjä. Hän edustaa Tampereen Pyrintöä ja häntä valmentaa Rauli Pudas. Ennen Pudasta häntä valmensivat Raimo Eskola ja Hannu Kujanpää. Kujanpää sijoittui 14:nneksi Bydgoszczin alle 20-vuotiaiden MM-kilpailuissa 2016. Seuraavana vuonna hän karsiutui loppukilpailusta samassa kaupungissa järjestetyissä alle 23-vuotiaiden EM-kilpailuissa. Hän karsiutui loppukilpailusta myös Berliinin EM-kilpailuissa 2018. Gävlen alle 23-vuotiaiden EM-kilpailuissa 2019 hän oli yhdeksäs. Hän karsiutui loppukilpailusta Toruńin EM-hallikilpailuissa 2021. Hän sijoittui Münchenin EM-kilpailuissa 2022 yhdeksänneksi tuloksella 550. Karsinnassa hän sivusi ennätystään 565. Hän karsiutui loppukilpailusta Istanbulin sisäratojen EM- kilpailuissa 2023. Kiinan Universiadeissa 2023 Kujanpää voitti kultaa tuloksella 555. Budapestin MM-kilpailuissa 2023 hän jäi karsinnassa ilman tulosta. Hän karsiutui vuonna 2024 loppukilpailusta sekä Rooman EM- kilpailuissa että Pariisin olympialaisissa. Kujanpää on voittanut Kalevan kisoista seiväshypyn kultaa vuosina 2018 ja 2022, hopeaa vuonna 2023 sekä saanut pronssia 2021 ja 2024. Sisäratojen SM-kilpailuista hän on voittanut kultaa vuosina 2017, 2018, 2019, 2020, 2021, 2022 ja 2024. Aikuisten maaotteluihin hän on osallistunut vuodesta 2017, ja sijoittunut parhaimmillaan toiseksi. Hänen ennätyksiään ovat ulkoa 565 cm (2021) ja hallista 570 cm (2024). == Lähteet == Luokka:Suomalaiset seiväshyppääjät Luokka:Vuonna 1997 syntyneet Luokka:Elävät henkilöt
Kira Kytölä

Kira Janita Kytölä (s. 25. kesäkuuta 1993 Espoo) on suomalainen pituushyppääjä ja kolmiloikkaaja. Hän edustaa Esbo Idrottsföreningiä ja hänen valmentajanaan toimii hänen äitinsä Ragne Kytölä. Kytölä voitti pituushypyn Suomen- mestaruuden Jyväskylän Kalevan kisoissa 2018 ennätyksellään 642 cm ja oli samoissa kisoissa kolmiloikassa hopealla. Turun Kalevan kisoissa 2020 hän oli pituudessa hopealla tuloksella 618 cm. Tampereen Kalevan kisoissa 2021 hän oli sekä pituushypyssä että kolmiloikassa toinen. Joensuun Kalevan kisoissa 2022 hän oli kolmiloikassa kolmas, samoin Vaasassa 2024. Kytölä on voittanut sisäratojen SM-kilpailuista kolmiloikan hopeaa vuonna 2019 ja pronssia vuonna 2017. Lisäksi hän on ollut mukana viestijuoksun SM-kilpailuissa voittamassa pronssia 4 × 100 metrin viestijuoksusta vuonna 2017 ja 4 × 400 metrin viestissä pronssia 2021. Kytölän ennätyksiä ovat pituushypyssä ulkoa 642 cm (2018) ja hallista 610 cm (2019) ja kolmiloikassa ulkoa 13,61 metriä (2018) ja hallista 13,05 metriä (2019). Molemmat Kytölän vanhemmat ovat kilpailleet yleisurheilussa. Äiti Ragne on ollut moniottelija ja isä Eero keskimatkojen juoksija. == Lähteet == Luokka:Suomalaiset pituushyppääjät Luokka:Suomalaiset kolmiloikkaajat Luokka:Vuonna 1993 syntyneet Luokka:Elävät henkilöt
Veikko Nugraha

Veikko Samudra Nugraha (s. 3. kesäkuuta 1997 Bandung, Indonesia) on suomalainen kolmiloikkaaja. Hän edustaa Espoon Tapioita ja hänen valmentajanaan toimii Diari Sharifi. Nugraha on voittanut sisäratojen SM- kilpailuista kolmiloikan pronssia vuonna 2017. Kalevan kisoista hän on saavuttanut kolmiloikan pronssia vuosina 2018 ja 2022. Nugraha on kilpaillut aikuisten maaotteluissa vuodesta 2020 lähtien. Parhaimmillaan hän on sijoittunut kolmanneksi Suomi−Ruotsi-maaottelussa 2022. Hänen ennätyksiään ovat ulkoa 15,86 metriä (2020) ja hallista 15,62 metriä (2020). == Lähteet == Luokka:Suomalaiset kolmiloikkaajat Luokka:Vuonna 1997 syntyneet Luokka:Elävät henkilöt
Elina Kostiainen

Irja Elina Kostiainen (s. 23. huhtikuuta 1992 Tuusula) on suomalainen kolmiloikkaaja ja pituushyppääjä. Hän edustaa Vihdin Viestiä ja hänen valmentajanaan toimii Teemu Uronen. Kalevan kisoissa Kostiainen on saanut kolmiloikassa pronssia vuosina 2020 ja 2021. Sisäratojen SM-kilpailuista Kostiainen on voittanut kolmiloikan hopeaa vuosina 2016 ja 2023 ja pronssia 2021 sekä pituushypyn pronssia vuonna 2011. Hänen ennätyksiään ovat pituushypyssä ulkoa 590 cm (2011) ja hallista 589 cm (2011) sekä kolmiloikasta ulkoa 13,30 metriä (2022) ja hallista 13,16 metriä (2023). == Lähteet == Luokka:Suomalaiset kolmiloikkaajat Luokka:Suomalaiset pituushyppääjät Luokka:Vuonna 1992 syntyneet Luokka:Elävät henkilöt
Saara Hakanen

Saara Sofia Johanna Hakanen (s. 14. heinäkuuta 1999 Helsinki) on suomalainen kolmiloikkaaja ja pituushyppääjä. Hän edustaa Helsingin Kisa-Veikkoja ja hänen valmentajanaan on vuodesta 2017 lähtien toiminut Reijo Siitonen. Vuoteen 2018 asti hän edusti Keski-Uudenmaan Yleisurheilua. Hakanen on voittanut sisäratojen SM-kilpailuista vuonna 2016 hopeaa pituushypystä sekä pronssia kolmiloikasta ja 4 × 300 metrin viestijuoksusta. Hänen ennätyksiään ovat pituushypyssä ulkoa 609 senttimetriä (2016) ja hallista 606 cm (2017) sekä kolmiloikasta ulkoa 13,17 metriä (2021) ja hallista 13,18 metriä (2021). == Lähteet == Luokka:Suomalaiset kolmiloikkaajat Luokka:Suomalaiset pituushyppääjät Luokka:Vuonna 1999 syntyneet Luokka:Elävät henkilöt
Henriikka Parpala

Henriikka Parpala (s. 11. huhtikuuta 1998 Kokkola) on suomalainen pikajuoksija ja pituushyppääjä. Hän edustaa HIFK:ta. Vuoteen 2018 saakka hän edusti Kokkolan Veikkoja. Hänen valmentajanaan toimii hänen isänsä Heikki Parpala. Parpala on voittanut sisäratojen SM-kilpailuista pituushypyn pronssia vuonna 2016. Viestijuoksun SM-kilpailuissa hän on saavuttanut 4 × 100 metrin viestissä hopeaa 2021 ja 2022. Hänen ennätyksiään ovat pituushypyssä ulkoa 6,06 metriä ja hallista 6,04 metriä.100 metriä hän on juossut aikaan 11,77 ja 60 metriä 7,47. == Lähteet == Luokka:Suomalaiset pituushyppääjät Luokka:Vuonna 1998 syntyneet Luokka:Elävät henkilöt
Outi Hassi

Outi Maria Hassi (s. 26. elokuuta 1964 Kalajoki) on palkittu suomentaja, joka on kääntänyt etenkin unkarilaista kirjallisuutta. Outi Hassi syntyi Arvo Hassin ja Eeva Kolkan perheeseen. Hänen puolisonsa on György Szabó. Hassi valmistui filosofian kandidaatiksi Helsingin yliopistosta 1990. Hän työskenteli Suomen Matkatoimiston oppaana 1990–1993 ja Suomen suurlähetystön kulttuurisihteerinä Budapestissa 1994–1998. Freelance-kääntäjä ja -matkaopas hän on ollut vuodesta 1999. Hassi on suomentanut muun muassa useita Nobel- kirjailija Imre Kertészin teoksia. György Dragománin teoksen Valkoinen kuningas suomennoksesta Hassi sai Mikael Agricola -palkinnon vuonna 2009. == Lähteet == ==Aiheesta muualla== * Mikael Agricola -palkinto Outi Hassille. Suomi-Unkari Seura. Luokka: Suomentajat Luokka:Vuonna 1964 syntyneet Luokka:Elävät henkilöt
Bagoé

Bagoé on Nigerin sivujoen Banin alkujoki Norsunluurannikolla ja Malissa. Sen pituus on 700 kilometriä ja valuma-alueen laajuus 43 500 neliökilometriä. Joki saa alkunsa Boundialin eteläpuolelta 600 metrin korkeudesta. Se laskeutuu vuolaana tasangolle, jossa se virtaa hitaasti kohti pohjoista. Bagoé yhtyy Baouléen Dioïlan lähellä muodostaen Banijoen. Sen sivujokia ovat Bafini, Kankelaba ja Banifing. Bagoén keskimääräinen virtaus Pankouroun mittausasemalla on 170 kuutiometriä sekunnissa. Virtaus on suurimmillaan elokuusta lokakuuhun. Helmikuusta toukokuuhun joki on eräinä vuosina kokonaan kuiva. ==Lähteet== Luokka:Malin joet Luokka:Nigerin vesistö Luokka:Norsunluurannikon joet Luokka:Rajajoet
Dorothea Grünzweig

Dorothea Grünzweig (s. 25. joulukuuta 1952 Korntal, Länsi-Saksa) on saksalainen runoilija, esseisti ja kääntäjä. Grünzweig on asunut vuodesta 1989 Suomessa ja työskennellyt yhdeksän vuotta opettajana Helsingin Saksalaisessa koulussa. Hänen esikoiskokoelmansa Mittsommerschnitt ilmestyi 1997. Teoksesta Glasstimmen lasinäänet (2004) hän on saanut Christian Wagner -palkinnon. Grünzweig on kääntänyt saksaksi suomalaista runouttaschamrock,Jano-lehti 3 (sisältää kaksi Grünzweigin runoa) muun muassa julkaisuihin Gedichte aus Finnland (Zwischen den Zeilen, U. Engeler, 2001) ja Sonderheft Finnland: Auswahl und Nachdichtung: Dorothea Grünzweig (Märkischer Verlag, 2014). ==Palkinnot ja tunnustukset== * 1997 Stiftung Niedersachsenin runopalkinto * 2000 Heinrich Heine -stipendi Literaturhaus Lüneburgiin * 2004 Christian Wagner -palkinto teoksesta Glasstimmen lasinäänet 2004 * 2008 Baden- Württemberg-stipendi * 2010 Anke Bennholdt-Thomsenin runopalkinto naisrunoilijoille * 2018 Kurt Sigel -runopalkinto == Lähteet == Luokka:Saksalaiset runoilijat Luokka:Saksalaiset kielenkääntäjät Luokka:Vuonna 1952 syntyneet Luokka:Elävät henkilöt
Lotta Kemppinen

Lotta Kaarina Kemppinen (s. 1. huhtikuuta 1998 Helsinki) on suomalainen pikajuoksija. Hän edustaa HIFK-Friidrottia ja hänen valmentajanaan toimii Mervi Brandenburg. Kemppisen laji yleisurheilussa oli aluksi seitsenottelu ja hän ryhtyi pikajuoksijaksi vasta vuonna 2018. Hän karsiutui 100 metrin juoksun välierissä Eskilstunan alle 20-vuotiaiden EM-kilpailuissa 2015. Hän sijoittui samalla matkalla kuudenneksi Gävlen alle 23-vuotiaiden EM-kilpailuissa 2019. Sisäratojen EM-kilpailussa Toruńissa 2021 Kemppinen saavutti 60 metrillä hopeaa ajalla 7,22. Hän ei osallistunut vuonna 2021 järjestettyihin Tokion olympialaisiin jalkavamman vuoksi. Hän karsiutui 60 metrin välierissä Belgradin MM-hallikilpailuissa 2022 ja saman matkan alkuerissä Glasgow'n sisäratojen MM-kilpailuissa 2024. Kemppinen juoksi 2024 Rooman EM-kilpailujen 100 metrin alkuerissä silloisen ennätyksensä 11,32. Välierässään hän jäi kahdeksanneksi ajalla 11,44. 4 × 100 metrin viestissä Suomi karsiutui alkuerissä. Pariisin olympialaisissa hän karsiutui 100 metrin alkuerissä ajalla 11,56. Aikuisten Suomi−Ruotsi-maaottelussa hän kilpaili ensimmäisen kerran vuonna 2019. Hän on voittanut maaottelussa 100 ja 200 metriä Tampereella 2020 ja 100 metriä Tukholmassa 2021. Kemppinen on saavuttanut Kalevan kisoissa 100 metrillä kultaa vuosina 2019, 2020, 2021, 2023 ja 2024 sekä 200 metrillä hopeaa vuonna 2020 ja pronssia vuosina 2019 ja 2023. Sisäratojen SM-kilpailuista hän on saavuttanut 60 metrin juoksusta kultaa vuosina 2020, 2021, 2022 ja 2023, hopeaa 2017, kultaa 4 × 200 metrin viestistä SE-ajalla vuonna 2017 ja hopeaa 4 × 300 metrin viestistä vuonna 2015. Viestijuoksun SM-kilpailuissa hän on saanut 4 × 100 metrin viestissä kultaa vuonna 2023, hopeaa vuosina 2019 ja 2020 ja pronssia 2018 sekä 4 × 400 metrin viestissä hopeaa vuosina 2019 ja 2020. Kemppinen juoksi helmikuussa 2021 60 metrin sisäratojen Suomen ennätyksen 7,19. Edellinen Sisko Hanhijoen ennätys parani sadasosalla. Hän paransi Suomen ennätystä uudelleen helmikuussa 2021 aikaan 7,16. 100 metrillä Kemppinen on juossut ajan 11,20 (2024) ja 200 metrillä ulkona 23,56 (2020) ja hallissa 24,02 (2020). == Yksityiselämä == Kemppinen opiskelee Helsingin yliopiston elintarviketieteiden laitoksella ja asuu Helsingin Mellunmäessä. == Lähteet == Luokka:Suomalaiset pikajuoksijat Luokka:Vuonna 1998 syntyneet Luokka:Elävät henkilöt
Salisbury (Pohjois-Carolina)

Salibury on kaupunki Rowanin piirikunnassa, Pohjois-Carolinassa. Kaupungin pinta-ala on 46 neliökilometriä, josta kaikki on maata. Vuoden 2010 väestönlaskennan mukaan kaupungissa oli 33 662 asukasta. Väestötiheys oli 730 neliökilometriä kohden. Luokka:Pohjois-Carolinan kaupungit
Nea Mattila

Nea Maria Mattila (s. 24. marraskuuta 1999) on suomalainen pikajuoksija. Hän edustaa HIFK-Friidrottia ja hänen valmentajanaan toimii Mervi Brandenburg. Mattila karsiutui 2017 Grosseton alle 20-vuotiaiden EM-kilpailuissa 400 metrin välierissä ja kuului seitsemänneksi sijoittuneeseen Suomen joukkueeseen 4 × 400 metrin viestissä. Tampereen alle 20-vuotiaiden MM-kilpailuissa 2018 hän karsiutui 400 metrin aitajuoksun välierissä ja pitkän viestin alkuerissä. Tallinnan alle 23-vuotiaiden EM-kilpailuissa 2021 hän karsiutui 400 metrin aitajuoksun välierissä. Mattila saavutti Kalevan kisoissa 400 metrin aitajuoksussa kultaa 2021 sekä pronssia 2018 ja 2019. Hän on voittanut sisäratojen SM-kilpailuista hopeaa 200 metrin juoksusta vuonna 2017 sekä kultaa 4 x 200 metrin viestistä SE-ajalla vuonna 2017 ja pronssia 4 x 300 metrin viestistä 2024. Lisäksi hän on ollut mukana viestijuoksun SM-kisoissa voittamassa 4 × 400 metrin viestijuoksusta kultaa vuosina 2017, 2021 ja 2022 ja hopeaa vuosina 2014, 2019 ja 2023 sekä 4 ×100 metrin viestijuoksusta kultaa 2023 ja hopeaa 2019, 2021 ja 2022. == Henkilökohtaiset ennätykset == Laji Aika Paikka Päivä 400 metrin aidat 56,72 Tukholma 5.9.2021 100 metriä 11,74 Lahti 19.8.2021 200 metriä 23,95 Turku 9.7.2023 400 metriä 54,61 Umeå 19.8.2017 Lähde: Tilastopaja == Lähteet == Luokka:Suomalaiset pikajuoksijat Luokka:Vuonna 1999 syntyneet Luokka:Elävät henkilöt
Baoulé (Banin alkujoki)

Baoulé on Banin alkujoki Norsunluurannikolla ja Malissa. Sen pituus on 650 kilometriä ja valuma-alueen laajuus 32 700 neliökilometriä. Joki saa alkunsa Nigerin ja Atlantin vedenjakajalta 450 metrin korkeudesta. Se laskeutuu nopeasti tasangolle, jossa se virtaa hitaasti Bougounin ohi pohjoiseen ja kääntyy sitten itään. Baoulé yhtyy Dioïlan luona Bagoéen muodostaen Banijoen. Sen sivujokia ovat kaksi Banifingia ja Degou. Baoulén keskimääräinen virtaus Dioïlan mittausasemalla on 143 kuutiometriä sekunnissa. Virtaus on suurimmillaan elokuusta marraskuuhun. Tammikuusta kesäkuuhun joki on eräinä vuosina kokonaan kuiva. Toinen samanniminen joki kuuluu Senegalin vesistöön. ==Lähteet== Luokka:Malin joet Luokka:Nigerin vesistö Luokka:Norsunluurannikon joet
Markus Skyttä

Markus Sebastian Skyttä (s. 15. maaliskuuta 1995) on suomalainen pikajuoksija. Hän edustaa Kouvolan Urheilijoita ja hänen valmentajanaan toimii Jari Eronen. Skyttä on voittanut sisäratojen SM-kilpailuista pronssia 60 metrin juoksusta vuonna 2017. Ennätyksikseen hän on juossut 60 metrillä hallissa ajan 6,76 (2017), 100 metrillä ulkona ajan 10,56 (2016) sekä 200 metrillä ulkona 22,55 (2012) ja hallissa 22,61 (2013). == Lähteet == Luokka:Suomalaiset pikajuoksijat Luokka:Vuonna 1995 syntyneet Luokka:Elävät henkilöt
Samuli Lehtinen

Samuli Lehtinen (s. 22. kesäkuuta 1993) on suomalainen pikajuoksija. Hän edustaa Lahden Ahkeraa ja hänen valmentajanaan on vuodesta 2014 lähtien toiminut Jaakko Erkinheimo. Lehtinen on voittanut sisäratojen SM-kilpailuista pronssia 200 metrin juoksusta vuonna 2015. Ennätyksikseen hän on juossut 60 metrillä hallissa ajan 6,89 (2015), 100 metrillä ulkona ajan 10,69 (2016) ja hallissa 10,82 (2015), 200 metrillä ulkona ajan 21,68 (2014) ja hallissa 22,14 (2015) sekä 400 metrillä ulkona ajan 49,93 (2014). == Lähteet == Luokka:Suomalaiset pikajuoksijat Luokka:Vuonna 1993 syntyneet Luokka:Elävät henkilöt
Pilvi Kettunen

Pilvi Kettunen (s. 21. helmikuuta 1996) on suomalainen lentopalloilija, joka edustaa pihtiputaalaista LiigaPlokia. Someron Pallo on hänen kasvattajaseuransa, Kettunen on pelipaikaltaan keskitorjuja ja hänen pituutensa on 185 senttiä. Kettunen on saavuttannut LP Viestin kanssa SM- kultaa 2017, 2019, SM-hopeaa 2018 ja Suomen Cupin voiton 2016. == Mestaruusliigan runkosarjassa == Kausi Seura Ottelut Pisteet Ässät Torjunnat 2016-17 LP Viesti 13 13 5 1 2017-18 LP Viesti 24 145 21 39 2018-19 LP Viesti 23 77 15 11 2019-20 LiigaPloki == Mestaruusliigan pudotuspelit == Kausi Seura Ottelut Pisteet Ässät Torjunnat 2016-17 LP Viesti 0 0 0 0 2017-18 LP Viesti 11 10 1 3 2018-19 LP Viesti 10 11 1 1 2019-20 LiikaPloki == Lähteet == * http://www.mestaruusliiga.fi/liiga/naiset/pelaajat.html?q=Pilvi+Kettunen Luokka:Suomalaiset lentopalloilijat Luokka:Vuonna 1996 syntyneet Luokka:Elävät henkilöt
Wetumpka

Wetumpka on kaupunki Elmoren piirikunnassa, Alabaman osavaltiossa, Yhdysvalloissa. Kaupungin väkiluku oli vuoden väestönlaskennassa 6 528. Wetumpka kuuluu Montgomeryn suurkaupunkialueeseen. ==Lähteet== == Aiheesta muualla == Luokka:Alabaman kaupungit
Karvahorsmalude

Karvahorsmalude (Dicyphus epilobii)on uudehko laji Suomen ludefaunassa. Se löytyi ensimmäisen kerran vuonna 2010.Rintala, T. & Rinne, V. 2011: Suomen luteet. 2. painos. Hyönteistarvike TIBIALE Oy, Helsinki Se on edelleen melko harvinainen, mutta esiintymispaikoillaan runsaslukuinen. == Ulkonäkö == Pituus 4,5–5,4 mm. Muistuttaa muita Dicyphus-suvun luteita. Hyvin hoikka ja pitkäraajainen. Peitinsiivet läpikuultavat, cuneuksen ja coriumin kärjissä selvät tummat täplät ja etuselän poikkiuurre etuselän puolivälissä kuten roopelude Dicyphus errans|roopeluteellakin. Etuselän väritys vaihtelee vihreästä ruskeaan - harmaaseen, peitinsiipien kuviointi mustaa - punaruskeaa. == Levinneisyys == Karvahorsmalude esiintyy lähes koko Euroopassa. Suomesta se on löydetty Uudeltamaalta ja Kymenlaaksosta. == Elinympäristö == Karvahorsmalude elää nimensä mukaisesti yksinomaan karvahorsmalla. == Elintavat == Talvehtii munana. Nymfit kuoriutuvat loppukeväällä ja ne elävät tiiviisti karvahorsmakasvustossa. Ne kehittyvät aikuisiksi heinäkuun alusta alkae ja aikuisia voi tavata marraskuun alkuun saakka. Havaintoja Suomesta on toistaiseksi niukasti. Tiedosto:2017 Dicyphus epilobii females Lohja Finland Petro Pynnönen.jpg|Karvahorsmaludenaaraita Lohja, Suomi 2017 Tiedosto:Dicyphus epilobii (Miridae) - (imago), Elst (Gld), the Netherlands.jpg|Länsieurooppalaiset karvahorsmaluteet ovat vaaleampia kuin Suomessa tavattavat. Tässä hollantilainen yksilö. == Lähteet == Luokka:Luteet
HC Berg

HC Berg tai Hans-Christian Alarik Berg (s. 26. lokakuuta 1971 Espoo) on suomalainen kuvanveistäjä ja kuvataiteilija. Berg valmistui taiteiden maisteriksi sekä Kuvataideakatemiasta että Taideteollisesta korkeakoulusta 2002. Yksityisnäyttelyitä hän on pitänyt vuodesta 2004 ja osallistunut näyttelyihin Suomessa ja ulkomailla. Hänen teoksiaan on muun muassa Salon lukiossa, Turun kaupunginkirjaston pääkirjastossa, Tampereen Tampellassa (Valon kehrä) sekä Fennian talossa Helsingissä. Julkinen teos Nereidi paljastettiin Helsingissä vuonna 2021 ja Järvenpäässä Järvenhaltija vuonna 2024. Bergille myönnettiin Raimo Utriaisen taidesäätiön palkinto vuonna 2000, hänet valittiin vuoden nuoreksi taiteilijaksi vuonna 2007 ja William Thuringin palkinto myönnettiin hänelle vuonna 2009. == Valokuvia julkisista teoksista == Tiedosto:Muodon illuusio.jpg|Muodon illuusio, Salo, 2006. Tiedosto:Valon kehrä.jpg|Valon kehrä, Tampere, 2010. Tiedosto:Hans-Christian Berg Nereidi 2021 4.JPG|Nereidi, Helsinki, 2021. == Lähteet == ==Aiheesta muualla== * Hans-Christian Berg tekee harhakuvia. Turun Sanomat, 8.11.2006 Luokka:Suomalaiset kuvanveistäjät Luokka:Vuoden nuori taiteilija -palkinnon saajat Luokka:Vuonna 1971 syntyneet Luokka:Elävät henkilöt
Tennessee State Capitol

Tennessee State Capitol on Yhdysvaltain Tennesseen osavaltion lainsäädäntörakennus Nashvillessä. Rakennuksessa toimii Tennesseen osavaltioparlamentti ja siellä sijaitsee myös kuvernöörin toimisto. Se on rakennettu vuosien 1845–1859 välisenä aikana. Rakennuksen suunnittelusta on vastannut arkkitehti William Strickland. Rakennus on listattu Yhdysvaltain historiallisten kohteiden kansallisrekisterissä (National Register of Historic Places, NRHP). Se lisättiin rekisteriin vuonna 1970. == Kuvia == Kuva:Tennessee state capitol house chamber 2002.jpg|Istuntosali. Kuva:Tennessee State Capitol Nighttime.jpg|Rakennus yöllä. Luokka:Tennesseen rakennukset ja rakennelmat Luokka:Nashville Luokka:Yhdysvaltain osavaltioiden parlamenttitalot
Viivi Kanerva

Viivi Karoliina Kanerva (o.s. Voutilainen, s. 27. huhtikuuta 1993 Raisio) on suomalainen korkeushyppääjä. Hän edustaa Turun Urheiluliittoa ja hänen valmentajanaan on vuodesta 2015 lähtien toiminut Susann Sundkvist. Kanerva on voittanut sisäratojen SM-kilpailuista pronssia korkeushypystä vuonna 2016. Kalevan kisoissa hän oli kolmas 2021. Hän karsiutui loppukilpailusta alle 23-vuotiaiden EM-kilpailuissa 2015. Aikuisten maaottelussa hän kilpaili ensimmäisen kerran 2015. Ennätyksikseen hän on hypännyt hallissa tuloksen 1,82 metriä (2016) ja ulkona 1,80 (2014). == Lähteet == Luokka:Suomalaiset korkeushyppääjät Luokka:Vuonna 1993 syntyneet Luokka:Elävät henkilöt
Vanessa Varjolampi

Vanessa Jennina Varjolampi (s. 8. huhtikuuta 1995 Turku) on suomalainen korkeushyppääjä. Hän edustaa Turun Urheiluliittoa ja hänen valmentajanaan on vuodesta 2014 lähtien toiminut Matti Nieminen. Varjolampi on voittanut sisäratojen SM-kilpailuista hopeaa korkeushypystä vuonna 2015. Ennätyksikseen hän on hypännyt hallissa tuloksen 1,83 metriä (2015) ja ulkona 1,77 (2011). == Lähteet == Luokka:Suomalaiset korkeushyppääjät Luokka:Vuonna 1995 syntyneet Luokka:Elävät henkilöt
Senni Ronkainen

Senni Maria Ronkainen (s. 23. elokuuta 1993 Kotka) on suomalainen korkeushyppääjä. Hän edustaa Karhulan Urheilijoita ja hänen valmentajanaan on vuodesta 2014 lähtien toiminut Juha Isolehto. Ronkainen on voittanut sisäratojen SM-kilpailuista pronssia korkeushypystä vuonna 2014. Ennätyksikseen hän on hypännyt hallissa tuloksen 1,82 metriä (2013) ja ulkona 1,84 (2013). == Lähteet == Luokka:Suomalaiset korkeushyppääjät Luokka:Vuonna 1993 syntyneet Luokka:Elävät henkilöt
Joonas Jokivartio

Joonas Kimmo Jokivartio (s. 2. helmikuuta 1991 Vihanti) on suomalainen korkeushyppääjä. Hän edustaa Jyväskylän Kenttäurheilijoita ja hänen valmentajanaan toimii Kimmo Jokivartio. Jokivartio on voittanut sisäratojen SM-kilpailuista jaettua hopeaa korkeushypystä vuonna 2012. Ennätyksikseen hän on hypännyt hallissa tuloksen 2,06 metriä (2013) ja ulkona 2,04 (2012). == Lähteet == Luokka:Suomalaiset korkeushyppääjät Luokka:Vuonna 1991 syntyneet Luokka:Elävät henkilöt
Tilda Huff

Tilda Maria Huff (o.s. Hämäläinen, s. 22. elokuuta 1991 Helsinki) on suomalainen korkeushyppääjä. Hän edusti vuosina 2006–2018 Viipurin Urheilijoita, vuonna 2019 Kuivasjärven Auraa ja vuodesta 2020 lähtien HIFK Friidrottia. Hänen valmentajanaan on vuodesta 2011 lähtien toiminut Mikael Inkeroinen. Huff on voittanut sisäratojen SM-kilpailuista hopeaa korkeushypystä vuonna 2011. Ennätyksikseen hän on hypännyt hallissa tuloksen 1,80 metriä (2012) ja ulkona 1,81 (2012). Huff on naimisissa koripalloilija Shawn Huffin kanssa. Heillä on kaksi lasta. == Lähteet == Luokka:Suomalaiset korkeushyppääjät Luokka:Vuonna 1991 syntyneet Luokka:Elävät henkilöt
Arno Solin

Arnold (Arno) Henrik Solin (4. tammikuuta 1889 Tampere – 19. marraskuuta 1959 Helsinki)Vuorineuvos Arno Solin kuollut (maksullinen artikkeli) Helsingin Sanomat 21.11.1959, HS Aikakone. Viitattu 4.3.2018. oli suomalainen vuorineuvos ja Tampereen Pellava- ja Rautateollisuus Oy:n (Tampellan) toimitusjohtaja.Kuka kukin on 1954 Solinin vanhemmat olivat isännöitsijä Henrik Solin ja Gabriella (Ella) Amalia Heimbürger. Hän pääsi ylioppilaaksi 1907 ja valmistui diplomi-insinööriksi 1912. Solin työskenteli ulkomailla eri tehtävissä 1914–1918. Hän oli Tampereen Puuvillateollisuus oy:n (Lapinniemen tehdas) teknillisenä johtajana 1919–1921 ja John Barker oy:n johtajana 1921–1925. Solin oli sitten Tampereen Pellava- ja Rauta-teollisuus Oy:n teknillisenä johtajana 1925–1928, apulaisjohtajana 1926–1928 sekä toimitusjohtajana vuodesta 1929 alkaen. Hän sai vuorineuvoksen arvon 1939 ja hänestä tuli tekniikan kunniatohtori 1949. Solin oli Suomen työnantajain keskusliiton puheenjohtajana vuodesta 1948 ja Suomen kutomateollisuuden työnantajaliiton puheenjohtajana vuodesta 1953. Hän oli muun muassa Oy Strömberg ab:n, Vaasan Puuvilla oy:n, Etelä-Suomen Voima Oy:n ja Oy Rouhiala Ab:n johtokunnan puheenjohtajana ja useiden yhtiöiden johtokuntien jäsenenä. Arno Solin oli naimisissa 1919–1934 Greta Österholmin (k. 1934) kanssa ja vuodesta 1941 Clary Tornbergin kanssa. Arno Solinin veli oli pankinjohtaja Edvard Solin.Ylioppilasmatrikkeli 1853–1899 Viitattu 30.10.2022. == Lähteet == == Aiheesta muualla == * * Presidentti Urho Kekkosen kirje Solinille 30.1.1957 (Doria) Luokka:Suomalaiset insinöörit Luokka:Suomalaiset elinkeinoelämän vaikuttajat Luokka:Vuorineuvokset Luokka:Vuonna 1889 syntyneet Luokka:Vuonna 1959 kuolleet
Patrick Cutrone

Patrick Cutrone (s. 3. tammikuuta 1998 Como) on italialainen jalkapalloilija, pelipaikaltaan hyökkääjä. Hän edustaa Serie B:ssä pelaavaa kotikaupunkinsa seuraa Como 1907:ää. Vuoteen 2019 saakka hän edusti kotimaassaan Milania ja siirtyi sitten Englannin Valioliigan Wolverhampton Wanderersiin. Wolverhamptonin omistuksessa ollessaan hän pelasi myös lainalla italialaisessa Fiorentinassa ja espanjalaisessa Valenciassa sekä kaudella 2021–2022 italialaisessa Empolissa. Cutrone edusti nuorten maajoukkueissa Italiaa alle 17-vuotiaiden EM-kilpailuissa 2015, alle 19-vuotiaiden EM-kilpailuissa 2016 sekä alle 21-vuotiaiden EM-kilpailuissa 2019 ja 2021. Hän pelasi Italian maajoukkueessa toistaiseksi ainoan A-maaottelunsa maaliskuussa 2018 ystävyysottelussa Argentiinaa vastaan. == Lähteet == Luokka:Italialaiset jalkapalloilijat Luokka:Vuonna 1998 syntyneet Luokka:Elävät henkilöt